b'\n_START_ARTICLE_\nSpecialstyrker\n_START_PARAGRAPH_\nSpecialstyrker er enheder der er oprettet og tr\xc3\xa6net til at udf\xc3\xb8re specielle missioner._NEWLINE_Disse opgaver kan v\xc3\xa6re anti-terror opgaver, opklaring, sabotage eller uddannelse af allierede guerillastyrker._NEWLINE_Specialstyrker udg\xc3\xb8res ofte af relativt sm\xc3\xa5 enheder af soldater med en lang og grundig tr\xc3\xa6ning bag sig, og er udrustet med specialiseret udstyr og v\xc3\xa5ben. Oftest er de uddannet til at operere selvst\xc3\xa6ndigt, skjult for fjenden og med en h\xc3\xb8j grad af samarbejde i grupperne._NEWLINE_Betegnelsen specialstyrker er vag. Det er sv\xc3\xa6rt at pr\xc3\xa6cisere hvad der er specialstyrker, og hvad der er elitestyrker. Generelt kan man sige at elitestyrker skal kunne udf\xc3\xb8re de samme opgaver som almindelige h\xc3\xa6renheder, bare bedre, mens specialstyrker kan udf\xc3\xb8re helt specialiserede operationer._NEWLINE_Optagelseskravene til specialstyrker er generelt h\xc3\xb8je, og optagelsesprocessen kan tage \xc3\xa5r. P\xc3\xa5 grund af styrkernes hemmelige natur er det ogs\xc3\xa5 normalt med et omfattende sikkerhedscheck._NEWLINE_Specialstyrker kendes ogs\xc3\xa5 under andre navne, fx kommandosoldater, fr\xc3\xb8m\xc3\xa6nd og anti-terrorkorps.'